**Kauppakeskus Ainoa** on Espoon Tapiolassa sijaitseva kauppakeskus. Kauppakeskuksessa on viisi kerrosta ja noin 100 liikettä, joista yli 30 on ravintoloita tai kahviloita. Päävuokralaisia ovat muun muassa Stockmann, K-Supermarket, S-market, Alko, H&M, Stadium ja Clas Ohlson.

Ainoassa on keskitytty paljon kauppakeskuksen viihtyisyyteen ja Tapiolan kaupunginosan ilmeeseen. Esimerkiksi sisustuksessa on käytetty paljon vaaleaa puuta sekä viherkasveja, joiden tarkoituksena on tuoda esille puutarhakaupungin henkeä.

Kauppakeskuksen pohjakerroksesta eli M-tasolta löytyvät ruokakaupat, pikaruokaravintolat ja nopean asioimisen liikkeet. Muodin ja sisustuksen erikoisliikkeet on pääosin sijoitettu ensimmäiseen ja toiseen kerrokseen. Kolmannesta kerroksesta löytyy muun muassa Terveystalo-lääkärikeskus ja Ainoa Food Garden -ravintolamaailma. Neljännessä kerroksessa toimii muutama kauneudenhoidon erikoisliike.

Historiaa
---------

Ainoan ensimmäisen vaiheen rakennus vuonna 2013.
Ainoan ensimmäinen vaihe avattiin 24. lokakuuta 2013. Osa on rakennettu vuonna 1979 valmistuneeseen rakennukseen, jossa toimi vuoteen 2011 asti Sokos-tavaratalo. Rakennus saneerattiin täysin ja sen alle rakennettiin tilat muun muassa K-Supermarketille. Ensimmäisen vaiheen pinta-ala on noin 10 000 neliömetriä, ja aluksi siihen avattiin noin 30 liikettä.

Ainoan toinen vaihe avattiin 16. maaliskuuta 2017. Laajennusosan pinta-ala on noin 20 000 neliömetriä, ja siihen muutti Stockmannin Tapiolan tavaratalo. Lisäksi laajennusosaan avattiin muun muassa Clas Ohlson, Lindex, Pizza Hut ja Subway. Laajennusosan yhteyteen rakennetaan myös paljon asuntoja.

Ainoan kolmas ja viimeinen vaihe avattiin 24. lokakuuta 2019. Liiketilaa ja kaksi asuinkerrostaloa rakennettiin entisen, vuonna 2017 puretun Stockmann-tavaratalon vanhan rakennuksen tilalle. Kolmannen vaiheen myötä kauppakeskuksen pinta-ala kasvoi 50 000 neliömetriin. Ainoan uusimpaan vaiheeseen avautui muun muassa K-Market, Little Bouquet Factory, Burger King, Plantagen, Suomalainen Kirjakauppa ja AINOA Food Garden -ravintolamaailma. Vuoden 2020 alussa Ainoaan avattiin myös Elixia-kuntokeskus.

Kulkuyhteydet
-------------

Länsimetro valmistui marraskuussa 2017, jonka jälkeen Tapiolan metroasemalta ja Merituulentien bussiterminaalista on suora yhteys Ainoaan. Tapiolan 2 000 paikan pysäköintihalli avattiin kahdessa vaiheessa vuosina 2013 ja 2016. Ainoan yhteydessä on myös katettu pyöräpysäköintihalli.

Kuvia
-----

* M-taso, jossa on mm. ruokakauppojaM-taso, jossa on mm. ruokakauppoja
* 1. kerros1. kerros
* 2. kerros2. kerros
* ValopihaValopiha
* Food Garden -ravintolamaailma 3. kerroksessaFood Garden -ravintolamaailma 3. kerroksessa
* Merituulentien bussiterminaaliMerituulentien bussiterminaali

Lähteet
-------

1. 1 2 3 4  Kauppakeskukset (pdf) *Suomen Kauppakeskusyhdistys ry*.  2023. Viitattu 14.12.2023.
2. 1 2  Voiko Tapiolan Ainoa pärjätä kauppa­keskusten kilpailussa? Laajennus aukeaa torstaina, sekavat kulkureitit poistuvat *Helsingin Sanomat*. Viitattu 24.10.2019.
3. 1 2 3  Järvinen, Marju: Uuden Stockmannin rakentaminen alkaa Espoossa – katso kuinka Tapiolan keskusta muuttuu *Helsingin Sanomat*.  22.5.2015. Viitattu 24.8.2016.
4. ↑  Liikkeet ja palvelut *Kauppakeskus Ainoa*.  Arkistoitu 24.10.2019. Viitattu 24.10.2019.
5. ↑  Tapiolan Ainoaan tulossa sata myymälää *Länsiväylä*.  22.3.2012.  Arkistoitu 20.9.2016. Viitattu 24.8.2016.
6. ↑  AINOAn tarina *Kauppakeskus Ainoa*.  Arkistoitu 24.10.2019. Viitattu 24.10.2019.
7. ↑  Paastela, Kaisa: Kauppakeskus Ainoan kolmannesta osasta sopimus – "Pöhinää Tapiolaan" *Länsiväylä*.  30.6.2016. Viitattu 24.8.2016.
8. ↑  Uudistus etenee *Kauppakeskus Ainoa*. Viitattu 19.1.2019.
9. ↑  Uusi Tapiola Park avasi ovensa 19.3.2016 *Tapiolan Keskus*.  30.6.2016.  Arkistoitu 12.8.2016. Viitattu 24.8.2016.
10. ↑  Korkman, Seppo: Sadan bussin ralli alkaa Pohjantiellä – Metro valmistuu, bussiterminaali ei *Länsiväylä*.  20.2.2016. Viitattu 24.8.2016.
11. ↑  Saapuminen *Kauppakeskus Ainoa*. Viitattu 24.10.2019.

Aiheesta muualla
----------------

* Kuvia tai muita tiedostoja aiheesta **Ainoa** Wikimedia Commonsissa

* Kauppakeskuksen verkkosivusto